215. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 1036263/10292/Β0012 της 4/20 Απρ. 2001 (ΦΕΚ Β΄461) Ορισμός αρμοδίου Προϊσταμένου ΔΟΥ για την παραλαβή των δηλώσεων φορολογίας εισοδήματος των αλλοδαπών νομικών προσώπων που αποκτούν εισόδημα αποκλειστικά από ακίνητα στην Ελλάδα. 1.Ορίζουμε ότι, αρμόδιος για την παραλαβή των δηλώσεων και τον έλεγχό τους και γενικά για την  επιβολή και βεβαίωση του φόρου, προκειμένου για αλλοδαπά νομικά πρόσωπα χωρίς μόνιμη εγκατάσταση στην Ελλάδα που αποκτούν εισόδημα από ακίνητα ευρισκόμενα στη χώρα μας. είναι ο Προϊστάμενος της Δημόσιας Οικονομικής Υπηρεσίας που βρίσκεται το ακίνητο. Εξαιρετικά, όταν τα ακίνητα αποκτώνται από αλλοδαπές ανώνυμες εταιρίες και βρίσκονται στις περιοχές Αθηνών, Πειραιώς και Θεσσαλονίκης, αρμόδιος είναι ο προϊστάμενος της αντίστοιχης ΔΟΥ Ανωνύμων Εταιριών. 2.Η απόφαση αυτή ισχύει για δηλώσεις οικονομικού έτους 2000 και επομένων. 3.Κάθε προηγούμενη απόφασή μας, αναφορικά με το θέμα αυτό, παύει να ισχύει. 